ན་པདྨ་ཞལ་གཟིགས། དྲུང་གོང་མའི་སྐུ་ཐང་ལ་ཕྱག་ནས་ཟུག ཡུལ་
བར་དུ་རྣམ་སྲས་ཞལ་གཟིགས། སྐབས་དེར་ཨ་མདོ་ཕ་བུ་བཤོལ་ཀྱང་མ་ཉན་པར་བྲག་གསུམ་དུ་སོང་
བས་ཆས་ཀ་རྣམས་སྟོར་བཙོན་དུ་ཚུད་སོང༌། ས་གའི་ཚེས་བཅུ་གསུམ་ལ་རྒྱལ་ཚབ་རིན་པོ་ཆེ་བཀྲ་ཤིས་
རྣམ་རྒྱལ་ལས་ཐེག་པ་ཆེན་པོའི་བསྙེན་གནས་ཀྱི་སྡོམ་པ་གསན། ཆོས་ཀྱི་གྲགས་པ་དཔལ་བཟང་པོར་
མཚན་གསོལ། རྟ་ནག་ལྕགས་རལ་ཅན་གྱི་དབང་ཕུལ། དེ་ནས་ཡི་གེ་འབྲི་ཀློག་སོགས་ཚེགས་ཆུང་ངུས་
མཁྱེན། ཐང་ཤིང་ཞིག་རྟ་མགྲིན་ལྕགས་རལ་དུ་གཟིགས། མི་ལའི་སྐུ་ཐང་ཞིག་དང༌། དྲུང་གོང་མའི་སྐུ་
ཐང་ཞིག་ལ་ཕྱག་ནས་ཟུག པོ་ཏི་ཐང་དུ་དམ་ཅན་ཞལ་གཟིགས། དྲུང་པའི་མདུན་དུ་ཕེབས་སྐབས་བེར་
ཅན་དང༌། རྣམ་སྲས། རྡོར་ལེགས། སྔགས་བདག་རྣམས་ཞལ་གཟིགས། བླ་མ་གཅོད་པ་འདི་རབ་ཏུ་བྱུང་
དུས། ང་ཞྭ་ནག་གཅིག་གྱོན་ནས་དེར་ཡོད། མཁན་པོ་དྲུང་པ་གོ་ཤྲཱི་ཡིན། ཁོང་ཚོ་རབ་བྱུང་བྱེད་མི་བཅུ་
ཡོད་གསུངས་པས་དྲུང་པ་དང་བླ་མ་གཅོད་པ་ཐུགས་ཆེས། དྲུང་པ་ཁམ་སྤར་ཐང་དུ་ཕེབས། བཅུ་བཞི་
མཆོད་པ་མཛད་ཚེ་ཚོགས་ཆང་ཆུར་མཛད་པས། དྲུང་པ་མནལ་ཡུར་སྐབས་ཆོས་གྲགས་རྒྱ་མཚོའི་གསུང་
འདྲ་བས་དྲུང་ཡར་ལོངས་མ་གཉིད་ཚོགས་རྫས་ཡོང་གི་ཟེར་བ་དང༌། དབུ་ནས་འདེགས་མཁན་བྱུང་བ་
གཟིགས་པས་རྗེ་རང་དེར་བཞུགས་པ་མཇལ། ཆུ་ཐོད་ཕོར་གནང་བྱུང་བ་ཨ་རག་དུ་འདུག་ཅིང་འཐུང་
བས་བདེ་བ་སྐྱེས་པ་བྱུང་བས། དྲུང་པས་བདག་རོང་པོ་དཔལ་ཐང་དུ་བཅུ་བཞི་མཆོད་པ་བྱེད་དུས་རྗེ་ཉིད་
གར་བཞུགས་ཞུས་པས། བཤད་མ་ཐག་དེ་རྣམས་མཛད་པ་ཡིན་གསུང་པས་དྲུང་པ་རང་ལ་ངེས་ཤེས་ཁྱད་
7

པར་ཅན་འཁྲུངས། །བིརླ༌པ༌དང༌། རྟ་མགྲིན་དྲེགས་པ་ཀུན་གྲོལ། བེར་ནག་ཅན། རྣམ་སྲས། ཛམྦྷ་ལ་
ནག་པོ། །སྤྱན་རས་ གཟིགས། མགོན་པོ་ཕྱག་དྲུག་པ་རྣམས་ཞལ་ གཟིགས། རྟེན་སྒྲོམ་ན་དུས་གསུམ་
མཁྱེན་ པ་ ནས་ བཟུང་ གོང་ མ་ རྣམས་ཀྱི་དབུ་ ལྗོན་ ཡོད་ པ་ རྣམས་སོ་སོར་ངོས་འཛིན་གནང༌ ། མགོན་
འཆམས་ལ་གཡས་སྐོར་གཡོན་སྐོར་འདི་ཅི་ལགས་ཞུས་པས་ཆོས་གྲགས་རྒྱ་མཚོས་མཛད་པ་ཡིན། དོན་
ལྡན་ཞབས་དུས་མེད་གསུངས། སྔར་དྲུང་པར་ལས་ཞྭའི་ཏོག་ནས་ཟུང་མ་གྱོན་གསུང་པ་དེ་ཡང་གསུངས།
གཅོད་ཁྲིད་ཕུལ་དུས་འདི་པུ་སྟི་དཀར་ཐུང་རེད། གླེགས་ཤིང་ནང་གི་ཀརྨ་པཀྴིའི་སྐུ་འདི་རྗེ་ཆོས་གྲགས་
རྒྱ་མཚོའི་ཕྱག་བྲིས་ཡིན་གསུངས། དེར་དུས་མཁྱེན། འཇམ་དཀར། རྣམ་སྲས། མགོན་པོ་ཕྱག་བཞི་པ།
སློབ་དཔོན་པདྨ། བིརླ་པ། ལྭ་བ་པ་རྣམས་ཞལ་གཟིགས། པོ་ཏི་ཐང་དུ་སྤྱང་ཞོན་མས་ཀརྨ་པའི་བསྟན་
དགྲ་རྣམས་བསྒྲལ་བ་ཡིན་ཟེར་ཀྱིན་རྒྱུགས་པ་གཟིགས་གསུངས། རྔོད་དུ་ཆོས་འཁོར་བཀྲ་ཤིས་གླིང་གི་
དགོན་ ་པ་བཏབ། ཕྱག་ནས་གནང་སྐབས་གཞི་བདག་དེ་གཟིགས། འབང་ཆུང་ཐོད་ནག་གིས་ཆར་སེར་
བཏང་བར་འབང་རྗེ་ཐོད་དཀར་ཞེས་བཏགས། ཕ་ཝང་ཞིག་ལ་ཞབས་རྗེས་བྱོན། ཡང་དྲུང་གོང་མའི་སྐུ་
ཐང་ལ་ནས་འབྲུ་ཟུག་པ་དང་དྲུང་པའི་ཐུགས་དམ་ཐང་ཀ་རྣམས་ལ་ཕྱག་ནས་ཟུག རྒྱ་སྟོན་ནང་སོ་ཀུན་
དགའ་རྒྱལ་མཚན་པས་སྤྱན་དྲངས། འབུལ་ཞབས་ཆེར་བྱས། དཔོན་ནམ་ལེགས་གདན་སར་བསྐོས། ཨ་
ཁྲ་ ལ་ རྣམ་ རྟོག་ ཆོས་ སྐུའི་ ལེགས་ བཤད་ མང་ པོ་ གནང་ བར་ མཛད། ལྷ་ གདན་ ཇོ་ བོ་ རིན་ པོ་ ཆེ་ ཇི་
བཞིན་གཟིགས། རྫ་དགོན་ཕུར་བཞུགས་ནུབ་དཔལ་ལྷ་མོ་ཞལ་གཟིགས། བདེར་གཤེགས་ཕག་གྲུ་དང༌།
རྡོ་ན་བཞུགས་སྐབས་རྗེ་བདུན་པ། འཁོར་ལོ་བདེ་མཆོག མྱུར་མཛད་མགོན་པོ། སྐྱེས་བུ་ཆེན་པོ་རྣམས་
ཞལ་གཟིགས། ནང་སོ་སེང་གེ་བ་ལ་གནས་ལུགས་ཀྱི་ངོ་སྤྲོད་ངོ་མཚར་བ་གནང་བ་དང་རག་ཟམ་ཁར་
སོག་གི་དགེ་བསྙེན་གཟིགས་ཏེ་གཏོར་མ་གནང༌། དགའ་ལྡན་དགོན་དུ་ཀུ་ཀུ་རི་པ། མགོན་པོ་ཕྱག་བཞི་
པ། མྱུར་མཛད་མགོན་པོ་རྣམས་ཞལ་གཟིགས། ཐང་དཀར་སྟེང་པ་སྡེ་བཅས་ཨ་ནུ༌དམག་དཔོན་རྒྱལ་
གྱིས་ཕུལ་ནས་དགོན་པ་མཛད། བཀྲ་ཤིས་སྒང་འདོགས་པ་གནང༌། རལ་བྲག་ལུང་དུ་བདེ་མཆོག་མཁའ་
འགྲོ་རྒྱ་མཚོ། དགྱེས་རྡོར། གསང་འདུས། མི་བསྐྱོད་པ། སངས་རྒྱས་ ཉན་ཐོས་ཀྱི་འཁོར་དང་བཅས་པ་
ཞལ་གཟིགས། དཔོན་ཉི་མ་ཅན་ནས་ན་བཟའ་དང་མཆོད་ཞལ་ངོས་འཛིན་མཛད་པ་དང༌། ཡུལ་དེའི་
བཙན་ལ་ཆོས་གནང་། ནང་སོ་ཆོས་བཟང་པས་ཚང་རག་དགོན་དུ་སྤྱན་དྲངས། ཐང་ཤིང་སྒོར་མོར་མཁའ་
8

འགྲོ་མ་གྲངས་མེད་ཀྱིས་མཆོད་པ་དང༌། ལྷ་ཁང་དུ་བདེ་མཆོག་དང་ཕྱག་བཞི་པ་དང༌། ལྷ་ལུང་ན་བེར་
ནག་ཅན་ཞལ་གཟིགས། འོ་ལུང་དགོན་དུ་ཏཻ་ལོ་པ་དང༌། ཨོ་རྒྱན་དང༌། ཤ་མཐའ་གོང་དཀར་དུ་གསང་
འདུས་རིགས་ལྔ། མགོན་དཀར་ཞལ་གཟིགས། དགེ་བསྙེན་དབང་ལྷ་འོད་དཀར་གྱིས་མཇལ་རྒྱལ་
་་ཚབ་
ནས་རྗེ་ཡི་དབུ་ལོ་བསིལ། ཟུར་མང་བྱ་བཏང་བློ་གྲོས་རྒྱ་མཚོ་དང༌། ལྷ་སྟེང་རྒྱལ་མཚན་བཟང་པོའི་མེ་
ཏོག་ར་བར་བེར་ནག་ཅན་དང༌། རང་བྱུང་མ་ཞལ་གཟིགས་པ་དང༌། སྔོན་གྱི་ཞིང་ཁམས་མང་པོ་དྲན་ཚུལ་
གསུངས། ཟུར་མང་བྱ་བྲལ་བ་འདི་སྐྱེ་བ་མང་པོ་དྲན་པ་དང༌། རྡོ་ལ་ཞབས་རྗེས་འཇོག་པ་དང༌། སངས་
རྒྱས་འོད་སྲུངས་དང་རྗེ་བྱམས་པའི་འཁོར་མཛད་པ་ཡིན་གསུངས། ཁོ་བོ་རི་བོ་ཏ་ལར་ཕྱིན་སྤྱན་རས་
གཟིགས་དང༌། བདེ་བ་ཅན་དུ་སངས་རྒྱས་འོད་དཔག་མེད་སྐུ་མདོག་སེར་པོ་ཅན། དགའ་ལྡན་དུ་བྱམས་
པ་མཇལ། དེ་ནས་བདག་སྐྱེ་སྲིད་བཟུང་བ་ཡིན་གསུངས། ནང་དོན་དང་ཕྱག་ཆེན་གྱི་ཁྲིད་གནང། རབ་
འབྱམས་པ་ཕྱོགས་གླང་དང་ཡང་རི་བླ་མ་སླེབས། སངས་རྒྱས་བཅོམ་ལྡན་འདས་དང༌། རྣམ་སྲས། དམ་
ཅན་རྣམས་དང་རྗེ་ཆོས་ཀྱི་གྲགས་པ་ཞལ་གཟིགས་ནས་རྡོ་རྗེ་གདན་ཕྱི་རོལ་པས་བཟུང་ཟེར་གསུངས།
ཡུམ་མཱ་མ་ཀཱི་དང་དྲེགས་པ་སྐྱ་གསུམ་ཞལ་གཟིགས། དེ་ནས་མདོ་ཁམས་ཤར་ཕྱོགས་སུ་ཆིབས་ཁ་བསྒྱུར།
ཆུ་ཚུལ་ལ་ཁར་བེར་ནག་ཅན་དང༌། ཞབས་ཡེ་ཟམ་ཁར་རང་བྱུང་མ་ཞལ་གཟིགས། དེ་དགོངས་ཉི་ཟེར་
སྟེང་ དུ་ ཤཱཀྱ་ཐུབ་པ་ མཆོག་ ཟུང༌གཉིས། རྣམ་སྲས་དང༌། འཇམ་ལ་རྩར་བེར་ནག་ཅན་ཕྱོགས་བཅུའི་
མགོན་པོ་བཅས་ཞལ་གཟིགས། རི་བོ་ཆེ་པས་ཇ་འདྲེན་མདུན་བསུ་རིང་ཐུང་བཅས་གདན་སར་ཕེབས།
ས་ར་ཧ་དང་ཏཻ་ལོ་ནཱ་རོ་པ་རྣམས་ཞལ་གཟིགས། ལྷ་ཁང་དུ་བཞུགས་གྲལ་བཏང་པ་སྤམ་ཞྭ་དམར་པ་
སོགས་ལ་བླ་མའི་རྣལ་འབྱོར་སོགས་ཟབ་ཁྲིད་གནང༌། རྗེ་བདུན་པ་ཞལ་གཟིགས་ནས་འཕྲལ་ཡུན་གྱི་
བསླབ་སྟོན་མང་པོ་སྩལ། · ལྷ་ཁང་བར་ཁང་གི་ཐུབ་སྐུ་ལ་ཕྱག་ནས་ཟུག །དེ་ཕྱོགས་ཀྱི་མི་ཤ་སོགས་ཁ་
མཆུ་ཐམས་ཅད་བསྡུམ། མནལ་ལམ་དུ་མཁའ་འགྲོ་སྔོན་མོ་ཞིག་གིས། དུས་གསུམ་རྒྱལ་བའི་ཕྲིན་ལས་
ཀརྨ་པ་ཞེས་སོགས་ཞུས་པ་རྨིས་པ་དང༌། ཆོས་གྲགས་དང་ཕྱོགས་གླང་ཞལ་གཟིགས་ནས་ཆོས་ཀྱི་བགྲོ་བ་
མང་དུ་མཛད་པའི་མཐར། ཆོས་སྐུ་སྐྱེ་འགག་བྲལ་བས་མཉམ་བཞག་གཙོ། །ཞེས་སོགས་གསུངས། ཉིད་
ཀྱི་སྐུ་འཁྲུངས་ས་གཟིགས་གསུང
་ས་གཟིགས་གསུངས་ནས་དེར་ཚོགས་གཏོར་མཛད་པ་ན། མདུན་རིའི་རྩེ་ན་སློབ་དཔོན་
པདྨས། ང་ནི་པདྨ་འབྱུང་གནས་ཏེ། ། ཁྱོད་ནི་རྒྱལ་བ་མཆོག་དབྱངས་སོ། །དབྱེར་མེད་རྡོ་རྗེ་འཆང་ཆེན་
9

ཡིན་ཞེས་གསུངས་པ་གསན། ས་སྒང་པ་ཡོན་མཆོད་ཀྱིས་བསུ་བའི་ཚེ་ར་ཁྱུ་ཞིག་ཕྱག་ཕྱིར་བཀག་མ་ཐུབ་
པར་འབྲངས་པ་ལ་སྔོན་གྱི་མི་མ་ཡིན་འདུག་འཕྲོ་རྣམས་གླགས་ལྟར་བྱུང་བ་ལ་དམ་ཅན་བྲན་དུ་བཀོལ་
ནས་ཚར་བཅད་པ་ཡིན་གསུངས། ས་སྒང་གི་གདན་ས་ལ་བསྟན་པ་རྒྱལ་མཚན་བསྐོས། དེ་དག་ཏུ་མགོན་
པོ་ཕྱག་དྲུག་པ་དང་བེར་ནག་ཅན་ཡང་ཞལ་གཟིགས། ཟས་མདར་བེར་ནག་ཅན་ཞལ་གཟིགས། བསྟན་
པ་སྐྱོང་བར་ཞལ་གྱིས་བཞེས། རེ་ནེ་དགོན་དུ་དུས་མཁྱེན་མཇལ། དེར་དཔལ་ལྡན་བཀྲ་ཤིས་བསྐོས།
དོན་ལྡན་ ཞབས་ སྐུ་བལྟམས་གནས་ངོམ་ཤེལ་ཁྱམ་དུ་ཕེབས། ཚོགས་འཁོར་མཛད། ནམ་མཁའ་ རྒྱལ་
མཚན་བསྐོས། ཡོར་ཚེར་ཐང་དུ་རྒྱལ་བ་རྣམས་པ་ལས་བྱམས་ཆོས་གསན། ལྷ་སྟེང་པའི་ཐབ་བསུའི་
སྐབས་དམ་ཅན་བསུ་མཪ་ བྱོན་པ་གཟིགས། ལྷ་སྟེང་དུ་བྱམས་པ་དང་ འགྲོ་ མགོན་ ཕུག་ཏུ་ ཪས་ ཆེན་
གཟིགས། སྲམ་ཀོ་ཐང་དུ་བྱང་སྟག་རྣ་བའི་དགེ་འདུན་སུམ་བརྒྱ་ཙམ་གྱིས་མཇལ་བར་གསུང་ཆོས་གནང༌།
འོག་མིན་ཀརྨར་ཕེབས། ལྷ་དང་མིའི་བསུ་བའི་བཀོད་པས་མདུན་བསྟར། དེར་རྗེ་དུས་མཁྱེན་དང༌། རས་
ཆེན་པ། མཁས་པ་དབང་རྡོར་སོགས་ཞལ་གཟིགས། དགུ་གཏོར་སྐབས་མ་མགོན་ཞལ་སྦྱོར༌དང༌། ཞིང༌
སྐྱོང་ ཞལ་ གཟིགས། གྱིང་ ཐང་ པ་ དང་ ཀརྨ་ པའི་ འཁྲུག་ པ་ བསྡུམ་ པར་ མཛད། ། དེ་ ནས་ མདོ་ ཁམས་
མཆོད་རྟེན་མཐོང་གྲོལ་དུ་ཕེབས། པོ་རུ་བ་སོགས་ཀྱིས་མཇལ། དགུང་ལོ་བརྒྱད་ལ་ཟུར་མང་དུ་ཕེབས།
ཟུར་མང་བདེ་ཆེན་རྩེར་བཀའ་བརྒྱུད་བླ་མ་རྣམས་ཞལ་གཟིགས། སྨན་ཆུ་དགོན་དང་སྙིང་ཐང་དུ་ཕེབས།
ཚང་སར་གུ་ཤྲཱི་བཀྲ་ཤིས་རྒྱ་མཚོ་སོགས་ཀྱིས་མཇལ། སྤྱི་འབྱམས་རང་བྱོན་རྣམས་མཇལ། ཞབས་རྗེས་
གཅིག་བྱོན། བདུད་རྩི་དིལ་དང་རུ་དགོན་དུ་ཕེབས། ནང་ཆེན་གུ་ཤྲཱི་སངས་རྒྱས་གྲགས་པ་དང༌། གོ་ཤྲཱི་
བསོད་ནམས་བཟང་པོའང་བྱུང༌། ནང་ཡ་གཉིས་ཀྱི་ཁ་མཆུ་རྣམས་ཆོད་རྒྱ་མཛད། ཙར་གཤིས་སུ་ཕེབས།
སྒྲོལ་མ་བྲག་རྩཪ་སྒྲོལ་མའི་ལྷ་ཚོགས་རྣམས་གཟིགས། རྩི་ངུར་ཕེབས། སྐྱོབ་པ་རིན་པོ་ཆེ་ཞལ་གཟིགས།
ཆུ་ མཚོ་ གཤོངས་ སུ་ ཀྱུ་ར་ དགེ་ འདུན་སེང་གེས་གདན་དྲངས། སྡེ་གུ་དགོན་དུ་ཕེབས། རྗེ་སངས་རྒྱས་
མཉན་པ་དང་ དུལ་མོ་བཀྲ་ཤིས་འོད་ཟེར་བ་ཕེབས་པས་མཇལ། ལྕགས་མོ་ནང་སོ་འོད་ཟེར་ བ་ ཡང་
ཕེབས། རྗེ་དེ་དག་ལ་མི་ཕྱེད་པའི་དད་པ་འཁྲུངས་ནས་རྗེས་སུ་འཛིན་པར་གསོལ་བ་བཏབ་པར་མཛད།
དེར་རྟག་མགོ་རྟེན་གདན་དྲངས་པ་མཇལ། ཨ་གྲོ་རྫོང་དཀར་དང་འབོམ་མཁར་མགོར་ཕེབས། དྲན་ཐང་
དུ་གཞི་བདག་གིས་དར་དཀར་ཕུལ་བ་ནང་པར་དངོས་སུ་ཡོད། འདན་མ་གྲུབ་ཆེན་པས་བྱང་ཆུབ་གླིང་དུ་
10

སྤྱན་དྲངས། · ཞྭ་ཁྲ་ཅན་སྟོང་ཕྲག་ལྷག་ཙམ་གྱིས་བསུ་མ་མཛད། སྤུངས་རི་ནང་སོ་དང་འཇང་གི་འབུལ་
སྐྱེལ་བ་རྣམས་སླེབས་སྔར་གྱི་གྲྭ་བསྒྲེས་རྣམས་ངོས་འཛིན་གནང། ཏྲེ་ཁང་དམར་དུ་ཕེབས། ལྕགས་མོ་
བས་འབུལ་ཆེན་ཕུལ། རྩེ་ལྷ་སྒང་ནས་དྲུང་གོང་མའི་སྐུ་འཁོར་ལྷུན་གྲུབ་བྱོན། ཆིབས་སྒ་ཉི་ཤར་སོགས་
ཕུལ། ཤེལ་ཁོག་ཏུ་ཕེབས། ཤར་ཁའི་རོལ་ཆེན་བཅོ་བརྒྱད་ཀྱི་མི་སྡེ་རྣམས་ཚོགས། དེ་ནས་སྟག་བཟང་
ནང་ ། ·ཤུག་ རི་ ཐང་ རྣམས་ སུ་ ཕེབས། ཁྲོམ་ཁྲི་ དཔོན་གྱིས་ སྤྱན་ དྲངས་ ཁྲོམ་ རི་ མཐོ་ སྣའི་ དགོན་ དང་
ཁྲོམ་སྦྲུལ་ལྕེ་སྣར་ཕེབས། ལྕགས་མདུད་བླ་མ། ཀ་ཐོག་ནང་སོ་དཔལ་འབར་ནང་སོ། ཉག་རོང་མཚོ་ཁ་
དེར་ཕོ་བྲང་ནས་གདན་འདྲེན་གྱི་གསེར་ཡིག་པ་འོང་བའི་ཞུ་ཡིག་དང༌། སྣམ་
སྦྱར་གསེར་མ། ཏ་ཧུ་ངའི་ཆོས་གོས་སོགས་ཁྱེར་ནས་བླ་མ་བསོད་རིན་པ་སླེབ། རྒྱལ་ཚབ་དྲུང་དུ་ཇ་སིག་
བརྒྱ་ཉེར་ལྔ་སོགས་བསྐུར། རྣམ་རྒྱལ་དགོན་གྱི་ཆོས་ཁྲིམས་སོགས་བཅས། ཉག་རོང་མཚོ་ཁར་ཕེབས།
མཚོ་དཀྱིལ་དུ་མགོན་པོ་ལ་ཕྱོགས་བཅུ་མགོན་པོས་བསྐོར་བ་གཟིགས། ཤར་ཕྱོགས་སྤུངས་རིར་ཕེབས།
་སོགས་ཀྱིས་མཇལ།
རྗེ་ཀརྨ་པཀྴིའི་གྲམ་གདན་རྡོ་གཅིག་ལ་གཅིག་འབྱར་བ་ལ་སངས་རྒྱས་མཉན་པའི་ཕྱག་རྗེས་ཡོད་པ་དང༌།
མགོན་པོའི་ཞབས་རྗེས་མཇལ། ཀརྨ་པཀྴི་ལ་ཕྱོགས་བཅུའི་སངས་རྒྱས་ཀྱིས་བསྐོར་བ་དང༌། མགོན་པོ་
ལ་ཕྱོགས་བཅུ་མགོན་པོས་བསྐོར་བ་ཞལ་གཟིགས། འདམ་ཆེན་རྩེ་རར་ཕེབས། མཚོ་ནང་དུ་ཁྲོས་ནག་ལྷ་
ལྔ་ཞལ་གཟིགས་པོ་འབོར་གྱི་གཞི་བདག་རྣམས་ཀྱིས་མཇལ་ཞབས་རྗེས་ཀྱང་བྱོན། འབའ་སྟག་མགོ་དང་
འབའ་ཐང་དུ་ཕེབས། གོ་འཇོ་སྟོང་དཔོན་དང་བེ་རི་སྟོང་དཔོན་པས་མཇལ། དེ་ནས་ཀཾ་པོ་གངས་རར་
ཕེབས། ཀ་ཀ་རི་ཕུག འཇའ་ཚོན་གླིང༌། ཆོས་འབྱུང་གོང་འོག་རྣམས་སུ་ཞབས་རྗེས་རེ་བྱོན། བླ་མ་བསོད་
རིན་པ་རྒྱ་ཡི་གདན་འདྲེན་པ་རྣམས་སར་མངགས། མཆོག་རབ་དགོན་དུ་ཕེབས། ངོ་ཁྲོ་ལུང་པ་བ་རྣམས་
ཀྱང་དེར་ འདུས། ཕག་གསུམ་གྱིས་ སྤྱན་ དྲངས། སྟག་ རྒྱལ་ འབར་ ལ་ ཕེབས། འཇང་ རྒྱལ་ པོའི་ གདན་
འདྲེན་པ་བྱུང་དེ་ནས་རིམ་པར་རྒྱལ་ཐང་དུ་ཕེབས། ཡང་འཇང་གི་གདན་འདྲེན་པ་རྣམས་སླེབས། ཕེབས་
པར་ཞལ་གྱིས་བཞེས། ཕྱག་ནས་གནང་བ་ས་ཐམ་དུ་སླེབས། དེ་ནས་རིམ་པར་ཕེབས། བྱི་ལོ་ས་གའི་
ཚེས་གསུམ་ལ་འབྲུག་གྲགས། རི་ཐམས་ཅད་ངུར། འཇའ་འོད་ཀྱི་དྲ་བ་བྲེས། མེ་ཏོག་གི་ཆར་བབས་གླང་
པོ་ཆེ་ཐག་པ་བཅད་ནས་སྒར་དུ་ཕྱིན་ཏེ་ཕྱག་འཚལ་བ་སོགས་བྱུང༌། ཇ་ཀྭ་བཞིས་གཙོས་དམག་མི་ཁྲི་ཚོ་
ཙམ་གྱིས་བསུ་བ་དང་བཅས་ས་ཐམ་ཕོ་བྲང་གི་ཉེ་སྐོར་དུ